דיאכרוניזם

בגאולוגיה, דיאכרוניזם (באנגלית: diachronism; מיוונית דיא (dia), "דרך" וכרונוס (chronos), "זמן"), או משקע דיאכרוני, היא תצורת סלע משקע שבה החומר, אף על פי שהוא בעל אופי דומה, הוא בעל גילים שונים במקום שבו שקע.Whitten F.G.A & Brooks J.R.V., (1972),A Dictionary of Geology, Penguin, 

בדרך כלל דיאכרוניזם מתרחש כתוצאה ממעבר או עליית פני הים, או מהתפתחות מתקדמת של דלתה. ככל שקו החוף מתקדם או נסוג, רצף של משקעים רציפים המייצגים סביבות שונות (למשל חוף, מים רדודים, מים עמוקים) עלולים להישאר מאחור. כל סוג של מרבץ – תכונה חזותית של סלעים, מרקם או תבנית (פציאס) – עשוי להיות רציף על פני שטח רחב, אך גילו משתנה בהתאם למיקום המשתנה של קו החוף לאורך הזמן.

דוגמה לכך היא הערוגות החוליות בקרבון התחתון של מערב אנגליה ("אבן החול דרייברוק" של יער דין). הצטברות משקעיה החלה יותר מאוחר באזור בריסטול מאשר צפונה יותר.Bennison G.M & Wright A.E. (1969),The Geological History of the British Isles, Edward Arnold, 

קשה לזהות משקעים דיאכרוניים כי מכלולי מאובנים נוטים לנדוד עם סביבת היווצרותם. משקעים דיאכרוניים מתגלים בדרך כלל על ידי נוכחותם של מינים שהם סמנים, כלומר מאובנים שניתן לתארך אותם באופן אמין באמצעות תארוכים שהושגו במשקעים אחרים.

 שימושים אחרים 
את המונח דיאכרוניזם אפשר ליישם גם על מאפיינים אחרים המשתנים בגיל, כגון משטחי שחיקה, אזורי התרוממות וכו'. המונח דיאכרוניזם מיושם לפעמים גם על מאובנים המופיעים באופן ספורדי בזמנים שונים במקומות שונים עקב נדידה, אף על פי שיש המחשיבים שימוש כזה כשגוי.Whitten F.G.A & Brooks J.R.V., (1972),A Dictionary of Geology, Penguin,  בספרנות האקדמית, התואר "ייתור דיאכרוני" או "מיותרות דיאכרונית", משמש לתאר הפחתת התועלת של ספר או כתב עת, ההתיישנות מבחינת האקטואליות או הרלוונטיות שלו, במשך מספר שנים.Line, Maurice B. "Changes in the use of literature with time - obsolescence revisited". Library Trends 41(4), Spring 1993.

 הערות שוליים 

קטגוריה:סלעי משקע